als_Latn dik_Latn sag_Latn
Nishani e Nikolici bashkë në 100-vjetorin e LIB, kur Serbia shkel përfundimisht shqiptarët
Presidenti Bujar Nishani dhe Zonja e Parë Odeta Nishani, me ftesë të Mbretit Filip të Belgjikës, morën pjesë sot paradite në ceremoninë përkujtimore me rastin e fillimit të Luftës së Parë Botërore në Liezh, njëqind vite pasi Britania e Madhe i shpalli luftë Gjermanisë, e cila sulmoi Belgjikën neutrale.
Pas urimit të mirëseardhjes nga Filipi dhe Matilda e Belgjikës në Bazën Ushtarake Saint Laurent, në Liezh, për Nishanin dhe Zonjën e Parë, presidentin e Francës François Hollande, presidentin e Gjermanisë Joachim Gauck, Dukën e Kembrixhit Princin William, Mbretin Felipe VI të Spanjës, presidentët e Austrisë, Armenisë, Bullgarisë, Rumanisë, Serbisë, Malit të Zi, Irlandës, krerët e qeverive dhe autoritetet shtetërore e ushtarake… ceremonia vazhdoi me vendosjen e kurorës duke u respektuar edhe një minutë heshtje nga të pranishmit, të pasuar nga të shtëna topash për nder të miliona të rënëve në Luftën e Madhe.
Gjatë kësaj ceremonie përkujtimore, në fund të së cilës u ekzekutuan edhe himnet e Evropës së Bashkuar dhe të Mbretërisë së Belgjikës, në Pallatin e Peshkopëve Princa, Nishani pati rastin të takohet dhe të bisedojë me mbretin Filip të Belgjikës, me kryeministrin belg Elio Di Rupo, me krerë shtetesh dhe qeverish, me guvernatorin e provincës së Liezhit, me presidentin e Komisionit Evropian, si dhe me personalitetet e tjera të larta të pranishme. /Telegrafi/
als_Latn als_Latn als_Latn als_Latn